Բրուք ան դեր Մուր

**Բրուք ան դեր Մուր** (, ), քաղաք Ավստրիայում՝ Շտիրիա դաշնային երկրամասում, Մուր և Մյուրց գետերի միախառնման վայրի մերձակայքում։ Բրուք-Մյուրցուշլագ շրջանի վարչական կենտրոնն է։ 2015 թվականին նրան է միացվել Օբերայխ բնակավայրը։ Համայնքն զբաղեցնում է 85,23 քառակուսի կիլոմետր տարածք(նախքան միավորվելը եղել է 38,32 քառակուսի կիլոմետր)։ Բնակչության թվաքանակը 2014 թվականի հունվարի 1-ի տվյալներով եղել է 12 541, 2020 թվականի հունվարի 1-ի տվյալներով՝ 15 787:

Պաշտոնական կոդը՝ *62139*:

Բրուք ան դեր Մուրը կարևոր հանգույց է Գրացից Վիեննա տանող երկաթուղու և ավտոմայրուղիների վրա։

Քաղաքում գործում են մետաղամշակման և թղթի արտադրության ձեռնարկություններ։
слева|250px|мини|Замок
250px|мини|Брук-на-Муре

## Պատմություն
Բրուքի մասին պահպանված ամենավաղ հիշատակումը վերաբերում է  860 թվականի նոյեմբերի 20-ին Լյուդովիկոս II Գերմանիկուս թագավորի կարգադրությամբ կազմված մի փաստաթղթի, որտեղ այն բնորոշված է որպես Զալցբուրգի արքեպիսկոպոսության դաստակերտ։

Հայտնի է նաև, որ 1263 թվականին Բոհեմիայի Օտոկար II թագավորը վերաշինել ու պարսպապատել է բնակավայրը, որին 1277 թվականին քաղաքի կարգավիճակ է շնորհել նրան հաջորդած Ռուդոլֆ ֆոն Հաբսբուրգ Գերմանացի արքան։ Բրուք ան դեր Մուրը միջնադարում առևտրային կենտրոն է եղել, որտեղ գլխավորապես երկաթեղենի առուվաճառք է իրականացվել։

## Կլիմա

## Տեսարժան վայրեր
Հայլիգեն Գայստ Կապելլեն 15-րդ դարում գոթիկա ոճով կառուցված մատուռ է, որն ունի ինքնատիպ հատակագիծ. դա հավասարակողմ եռանկունու տեսք ունի, որը խորհրդանշում է սուրբ Երրորդությունը։ Մատուռը վերակառուցվել, հնարավորինս նախնական տեսքի է բերվել և վերաբացվել 2020 թվականին։

Քաղաքի կենտրոնում է գտնվում աչքի ընկնող մեկ այլ պատմական կառույց՝ Kornmesser house-ը, որը 15-րդ դարում վենետիկյան ոճով կառուցել է Պանկրաց Կոռնմեսը։

Լանդսկրոն ամրոցից, որին 1792 թվականի մեծ հրդեհը հսկայական վնաս է պատճառել, պահպանվել է ընդամենը երկու շինություն։

Բազմաթիվ զբոսաշրջիկների է գրավում նաև համայնքի հարևանությամբ ընկած Գրյուներ Զեեն՝ Կանաչ լիճը։

## Քույր քաղաքներ
Բրուք ան դեր Մուրի քույր քաղաքներն են՝

*  Հագեն-Հոհենլիմբուրգ, Գերմանիա
*  Լիևեն, Ֆրանսիա
*  Վերոլի, Իտալիա

## Անվանի անձինք

* Էռնեստ՝ Ավստրիայի դուքս (1377–1424) Հաբսբուրգների տան անդամ, 1406 թվականից մինչև իր մահը տիրել է Շտիրիային, Կարինթիային ու Կառնիոլային
* Քրիստիան Անդերս (ծնվ. 1945) երգիչ, երաժիշտ, կոմպոզիտոր, գրող
* Էվա Ռյուբեր-Շտայեր (ծնվ. 1951) դերասանուհի, հեռուստահաղորդավարուհի, մոդել, գեղեցկության թագուհի, ով 1969 թվականին հռչակվել է Միսս Աշխարհ
* Էրվին Վուրմ (ծնվ. 1954) դերասան
* Վերներ Վայգլհոֆեր (1962–2003), տեսական էլեկտրամագնիսականության և մաթեմատիկայի մասնագետ, Գլազգոյի համալսարանի պրոֆեսոր
* Էլիզաբեթ Գյորգլ (ծնվ. 1981) նախկին լեռնադահուկորդուհի, որ նվաճել է աշխարհի գավաթը

## Պատկերասրահ

Bruck an der Mur.jpg|Քաղաքի համայնապատկերը Շլոսբերգից՝ Բերդասարից
Bruck an der Mur mit Kirche Sankt Ruprecht.jpg

Պատկեր:Bruck an der Mur 056.jpg|Քաղաքի գլխավոր հրապարակը
Պատկեր:St Ruprecht Bruck an der Mur 3.jpg|Հռոմեական կաթոլիկ եկեղեցին
Պատկեր:Bruck an der Mur 065.jpg|Փողոց հին քաղաքամասում
Պատկեր:Rathaus Bruck an der Mur.JPG|Քաղաքապետարանը
Eiserner brunnen bruck an der mur detail.jpg|Կոփածո մետաղներից պատրաստված *Երկաթե շատրվան*ը գիշերով
Roemerbruecke, Oberaich, Austria, vorne.jpg|Հինհռոմեական կամուրջը Օբերայխում
Uhrturm, Bruck an der Mur, Austria, mit Mauer.jpg|Ժամացույցով աշտարակը
St Ruprecht Bruck an der Mur 4.jpg|Սբ. Ռուպրեխտ եկեղեցու որմնանկարներից
Grabstein St.Ruprecht Bruck.JPG|Հինհռոմեական փորագրաքանդակ սբ. Ռուպրեխտ եկեղեցու հյուսիսային պատի շարվածքում պահպանված շիրմաքարի վրա


## Ծանոթագրություններ

## Գրականություն
* 
* Werner Strahalm: *Bruck an der Mur. Von den Anfängen bis zur Gegenwart.* Edition Strahalm, Graz/Wien 1987, ISBN 3-900526-05-2.
* Richard Antauer: *Aus der Geschichte der Stadt Bruck.* In: *Bruck an der Mur. Ein Heimatbuch.* Stadt Bruck an der Mur, 1951.
* Ferdinand Tremel: *Bruck an der Mur.* Vortrag, gehalten anlässlich der Wanderversammlung in Bruck an der Mur am 25. September 1955. In: *Blätter für Heimatkunde.* Band 29, Graz 1955 (historischerverein-stmk.at).

## Արտաքին հղումներ
* bruckmur.at – Offizielle Webseite der Stadt Bruck an der Mur
* Österreichischer Städteatlas: ''Geschichte der Stadt Bruck/Mur''
* Официальная страница 

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ